stanford-oval/wikipedia huggingface dataset:
ראלף ליטל
ביוגרפיה > קריירת כדורגל

ליטל הוא אוהד של מנצ'סטר יונייטד, ושחקן כדורגל נלהב. הוא שיחק בכמה מועדנים חצי מקצוענים כשהיה פנוי ממחויבויות אחרות. במרץ 2003 שיחק עם קבוצת מיידסטון יונייטד נגד וימבלדון, אחרי שהתאמן עם קבוצת סטיינס טאון. באוקטובר 2004 הצטרף לקבוצת אדג'וור טאון בליגת איסטמיאן, והופיע בטורניר אגרטל ה-FA במשחק נגד וולטהאם אבי.
הוא שיחק עם קבוצת צ'רטסי טאון בעונת 2007/08, וב-8 ביולי 2008 חתם עם מועדון סטון דומינוס בליגת נורת' וסט קאונטיס. ליטל השתתף פעמים אחדות במשחקי כדורגל עם ידוענים למטרות צדקה. עוד שיחק עם קבוצת ארסנל אקס-פרו וסלבריטי XI. ב-6 ביוני 2010 השתתף במשחק במסגרת אירוע הצדקה Soccer Aid.
ב-9 באוגוסט 2011 שיחק ליטל במשחק הוקרה לכדורגלן ג'ון קנדי עם מנצ'סטר יונייטד נגד סלטיק. תוצאת המשחק הייתה 5–2 לסלטיק.
במאי 2012 הופיע ליטל עם הנבחרת הלאומית של סילנד נגד איי צ'גוס. באוגוסט 2012 ובמרץ 2013 שיחק בשני משחקים נגד קבוצת הכדורגל של אולדרני.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1994–1995 |  | Sloggers | סקובי | סדרת טלוויזיה |
| 1995 |  | Elidor | בנו של מוריס | סדרת טלוויזיה (2 פרקים) |
| 1998 |  | Children's Ward | רובי | סדרת טלוויזיה (פרק אחד) |
| 1999 | קורוניישן סטריט | Coronation Street | מארק סטרנקס | סדרת טלוויזיה (פרק אחד) |
| 1999 |  | City Central | דייב | בפרק "Life Liberty and Pursuit" |
| 1999 |  | Bostock's Cup | נורמן לואיס | סרט טלוויזיה |
| 1999 |  | The Flint Street Nativity | קלייב קאטל / כוכב בית לחם | סרט טלוויזיה |
| 2000 |  | Monkey Trousers | תפקידים שונים |  |
| 2000 |  | Always and Everyone | פרנקי | סדרת טלוויזיה |
| 2000 | אלאדין | Aladdin | וישי ואשי | סרט טלוויזיה |
| 2001 |  | The Bill | טומי לוסון | סדרת טלוויזיה |
| 2001 |  | Is Harry on the Boat? | טרוור | סרט טלוויזיה |
| 2002 | אנשי המסיבות | 24 Hour Party People | הוקי (פיטר הוק) |  |
| 2002 |  | Capone's Boys | דן |  |
| 2002 |  | Paradise Heights | ריצ'רד יוסטס | סדרת טלוויזיה |
| 2002 |  | North Face | פול | סרט טלוויזיה קצר |
| 2003 |  | Dangerville | הפרשן בוב | בפרק "The Mane Event" |
| 2003 |  | The Eustace Bros. | ריצ'רד יוסטס | סדרת טלוויזיה |
| 2004 |  | Fat Slags | חלבן |  |
| 2005 |  | Frozen | אדי |  |
| 2005 |  | Zemanovaload | קב |  |
| 2001–2006 | שתי בירות וחבילת צ'יפס | Two Pints of Lager and a Packet of Crisps | ג'וני | סדרת טלוויזיה |
| 2006 |  | Brief Encounters | סיימון | בפרק "Small Things" |
| 2007 |  | KateModern | גאווין | סדרת טלוויזיה |
| 2007 |  | The Waiting Room | סטיבן |  |
| 2007 | רובין הוד | Robin Hood | ג'וזף | בפרק "The Angel of Death" |
| 2008 |  | Massive | דני | סדרת טלוויזיה |
| 2008 |  | Telstar: The Joe Meek Story | צ'אס הודג'ס |  |
| 2008 | מיס מארפל | Agatha Christie's Marple | סרג'נט פיקפורד | בפרק "A Pocket Full of Rye" |
| 2010 | נשואים, רווקים וטעויות אחרות | Married Single Other | קלינט | סדרת טלוויזיה |
| 1998–2010 | משפחת רויאל | The Royle Family | אנתוני רויאל | סדרת טלוויזיה |
| 2011 |  | Life of the Party | ג'ייסון | סרט קצר |
| 2011 |  | Powder | סיד |  |
| 2011 |  | Little Crackers | קולין סמית' | בפרק "Sheridan Smith's Little Cracker: The Daltons" |
| 2012 |  | Get Lucky | מיילס | סרט קצר |
| 2013 |  | Death in Paradise | ויל טיג | סדרת טלוויזיה (פרק אחד) |
| 2013 | שפיצים | Underdogs | סקיפ (דיבוב) |  |
| 2011–2013 | בית הקפה | The Cafe | ריצ'רד דיקנס | סדרת טלוויזיה |
| 2014 | גן החיות שלנו | Our Zoo | בילי אטקינסון | סדרת טלוויזיה |
| 2014 |  | Nativity 3: Dude, Where's My Donkey?! | אחיה של סופי |  |
| 2015 |  | Drunk History: UK | "קולונל" תומאס בלאד | סדרת טלוויזיה (פרק אחד) |
| 2015 | המיירט | The Interceptor | אלכס | סדרת טלוויזיה (פרק אחד) |
| 2015 | המפקח לואיס | Inspector Lewis | שון וילקינסון | בפרק "One for Sorrow" |
| 2016 |  | The Girl Whisperer |  | סדרת טלוויזיה |
| 2016 | רציחות במידסומר | Midsomer Murders | ג'ארד הורטון | בפרק "Saints and Sinners" |
| 2016 |  | Hoff the Record | ברמן | בפרק "Wedding" |
| 2017 | דוקטור הו | Doctor Who | סטדפאסט | בפרק "Smile" |
| 2016–2017 |  | Borderline | בארי השרברב / המספר | סדרת טלוויזיה |
| 2016–2017; 2020 | סוג א' | The A Word | סטיוארט | סדרת טלוויזיה; 4 פרקים |
הערות שוליים

↑  "FACE OF THE DAY: Ralph Little; Nice work if you can get it". Herald Scotland. 31 באוגוסט 2001. נבדק ב-17 באוגוסט 2014. {{cite news}}:  (עזרה)
1 2 3 4  "Ralf Little profile". BBC Comedy. נבדק ב-8 באוגוסט 2009. {{cite web}}:  (עזרה)
↑  Presence by David Harrower, London, Faber and Faber, 2001, ISBN 9780571210596
1 2  "Ralf Little interview". BBC Berkshire. 13 במאי 2004. נבדק ב-8 בינואר 2009. {{cite news}}:  (עזרה)
↑  "The Waiting Room (2007)". IMDB. נבדק ב-8 בינואר 2009. {{cite web}}:  (עזרה)
↑  "Ralf Little Interview". BBC Nottingham. 3 ביולי 2002. נבדק ב-8 בינואר 2009. {{cite news}}:  (עזרה)
↑  The Golden Generation profile; thegoldengeneration.co.uk; accessed 18 August 2014.
↑  French, Dan (14 באפריל 2009). "Ralf Little for 'Married, Single, Other'". Digital Spy. נבדק ב-14 באפריל 2009. {{cite news}}:  (עזרה)
↑  Cooper, Sarah (17 באוגוסט 2009). "Red Union's Powder kicks off shoot this weekend at V Festival". Screendaily.com. נבדק ב-8 ביוני 2014. {{cite web}}:  (עזרה)
↑  Staff (9 באפריל 2013). "Ralf Little stars in new play". Itv.com. נבדק ב-8 ביוני 2014. {{cite web}}:  (עזרה)
↑  "What's On: Music, Film, & Things To Do in Liverpool". Liverpooldailypost.co.uk. אורכב מ-המקור ב-2 ביוני 2013. נבדק ב-8 ביוני 2014. {{cite web}}:  (עזרה)
↑  BBC – Our Zoo – Media Centre
↑  "Royle family star plays for Stones". NonLeagueDaily. 29 ביולי 2003. אורכב מ-המקור ב-3 בפברואר 2009. נבדק ב-8 בינואר 2009. {{cite news}}:  (עזרה)
↑  "Painful start for Little". NonLeagueDaily. 29 באוקטובר 2004. אורכב מ-המקור ב-3 בפברואר 2009. נבדק ב-8 בינואר 2009. {{cite news}}:  (עזרה)
↑  "Actor Little joins Stone Dominoes". BBC Sport. 8 ביולי 2008. נבדק ב-8 בינואר 2009. {{cite news}}:  (עזרה)
↑  "Ganet makes Berko switch". NonLeagueDaily. 2 במאי 2005. אורכב מ-המקור ב-3 בפברואר 2009. נבדק ב-8 בינואר 2009. {{cite news}}:  (עזרה)
↑  "Stars on show at Aldershot". NonleagueDaily. 5 באפריל 2006. אורכב מ-המקור ב-3 בפברואר 2009. נבדק ב-8 בינואר 2009. {{cite news}}:  (עזרה)
↑  "Rayners Lane appoint 'celebrity' coach". NonLeagueDaily. 12 בספטמבר 2005. אורכב מ-המקור ב-3 בפברואר 2009. נבדק ב-8 בינואר 2009. {{cite news}}:  (עזרה)
↑  Staff (7 במאי 2012). "Ralf Little gets an international cap for Sealand". Bbc.co.uk. נבדק ב-8 ביוני 2014. {{cite web}}:  (עזרה)
| --- | --- |
בקרת זהויות :  MusicBrainz: 10c0cb9e-f37a-43d9-be35-3736ac9b2447 
ראלף ליטל במשחק צדקה בספטמבר 2016
רעידת האדמה בבושהר (2013)

| --- | --- |

מיקומם של זעזועים מאוחרים לאחר הרעידה הראשית
 תאריך התרחשות:  9 באפריל 2013 
 שעה:  16:22 (שעון מקומי)
 מגניטודה:  6.3 בסולם ריכטר
 במדינות או באזורים:  מחוז בושהר, איראן
 הרוגים:  37
 פצועים:  כ-850
 חסרי קורת גג:  200 משפחות
 קואורדינטות:  28°29′N 51°35′E﻿ / ﻿28.48°N 51.58°E﻿ / 28.48; 51.58
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןמוקד הרעש(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןמוקד הרעש
 
ב-9 באפריל 2013 אירעה רעידת אדמה בדרגה 6.3 בסולם ריכטר במחוז בושהר שבאיראן. כתוצאה מכך נהרגו לפחות 37 בני אדם ונפצעו למעלה מ-850.
רעידת האדמה

בשעה 16:22 לפי השעון המקומי באיראן פגעה רעידת אדמה בעוצמה של 6.3 בסולם ריכטר באזור החוף הדרומי במרחק של כ-90 קילומטר מהעיר בושהר. הרעש פגע בעומק של כ-10 קילומטר ובעקבותיו הורגשו עשרות גלי משנה באזור במשך השעה הראשונה שלאחר הרעש.
באזור מוקד הרעש מצויים כ-50 מקומות יישוב בהם מתגוררים כ-10,000 בני אדם. הסקר הגאולוגי של ארצות הברית העריך כי כ-80,000 איש חוו את הרעש באיראן. דיווחים על רעידת האדמה התקבלו במדינות נוספות במפרץ הפרסי, בהם קטר, בחריין, ערב הסעודית ואיחוד האמירויות הערביות, שם פונו מיושביהם מספר גורדי שחקים.
מושל מחוז בושהר אמר כי תחנת הכוח הגרעינית בבושהר לא נפגעה. הוא הוסיף כי הפעילות בכור נמשכת כרגיל ואין סכנת קרינה לתושבים באזור. על פי פרסומים רשמיים, הכור נבנה באופן שיוכל לעמוד בפני רעידת אדמה בדרגה 8 בסולם ריכטר.
מספר ימים לאחר רעידת האדמה, הורגשה רעידת אדמה בסיסתאן ובלוצ'סתאן.
הערות שוליים

↑  אירן: רעידת אדמה עזה סמוך לכור בבושהר, באתר חדשות 2, 9 באפריל 2013
↑  רעידת אדמה מטלטלת, באתר arab news, ‏10 באפריל 2013 (באנגלית)
רעידת האדמה באנטיוכיה (526)

| --- | --- |
 סוג:  רעידת אדמה
 תאריך התרחשות:  כנראה בין ה-20 עד 29 במאי 526
 מגניטודה:  7.0 בסולם מגניטודה לפי מומנט
 במדינות או באזורים:  פיניקיה (מחוז רומי), האימפריה הביזנטית (האזור בו נמצאת כיום לבנון)
 הרוגים:  250,000 
 פצועים:  ~250,000
 קואורדינטות:  36°14′N 36°07′E﻿ / ﻿36.23°N 36.12°E﻿ / 36.23; 36.12
  (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהרעידת האדמה באנטיוכיה (526)(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהרעידת האדמה באנטיוכיה (526)
 
רעידת האדמה של שנת 526 היא רעידת אדמה שהתרחשה באזור העיר אנטיוכיה אשר באימפריה הביזנטית בשנת 526. רעידת האדמה הייתה בעוצמה של יותר מ-7.0 בסולם מגניטודה לפי מומנט וגרמה למותם של כ-250 אלף בני אדם.
רעידת האדמה התרחשה בסוף מאי, כנראה בין ה-20 עד 29 במאי, באמצע הבוקר, וגרמה למותם של כ-250 אלף איש. בעקבות רעידת האדמה התרחשה שרפה גדולה באנטיוכיה שהרסה את רוב המבנים שנותרו על כנם לאחר רעידת האדמה.
נזקים

רעידת האדמה גרמה לנזקים חמורים עבור רבים מהמבנים באנטיוכיה, כולל הכנסייה המתומנת הגדולה של קונסטנטין "דומוס אוריאה", אשר נבנתה על אי בנהר אורונטס. רק בתים שנבנו קרוב להר שרדו את רעידת האדמה. רוב הנזק נגרם בפועל מהשרפה הגדולה שהתרחשה לאחר רעידת האדמה ונמשכה ימים רבים. הכנסייה הגדולה נהרסה על ידי השרפה שבעה ימים לאחר רעידת האדמה. בין הקורבנות הרבים היה הפטריארך של אנטיוכיה יופראסיוס, אשר מת כאשר נפל לתוך קלחת שהייתה בשימוש יצרני יינות - רק הראש שלו נותר ללא כוויות.
ההערכה היא שמספר מקרי המוות ברעידת האדמה נעים בין 250,000 ל-300,000 בני אדם. אחת הסברות היא שמספר הנפגעים הגבוה במיוחד ברעידת אדמה זו נבע בשל מספר רב של מבקרים באנטיוכיה מן הסביבה אשר באו לחגוג את חג העלייה.
הערות שוליים

↑  National Geophysical Data Center. "Comments for the Significant Earthquake". נבדק ב-22 בספטמבר 2011. {{cite web}}:  (עזרה)
↑  Sbeinati, M.R.; Darawcheh, R.; Mouty, M. (2005). "The historical earthquakes of Syria: an analysis of large and moderate earthquakes from 1365 B.C. to 1900 A.D." (PDF). Annals of Geophysics. 48 (3): 347–435. נבדק ב-22 בספטמבר 2011. {{cite journal}}:  (עזרה)
↑  Witakowski, W. (1996). Chronicle: known also as the Chronicle of Zuqnin, Part 3. Translated texts for historians. Vol. 22. Liverpool University Press. pp. 46–47. ISBN 978-0-85323-760-0. נבדק ב-24 בספטמבר 2011. {{cite book}}:  (עזרה)
↑  Meier, M. (2007). "Natural Disasters in the Chronographia ofJohn Malalas : Reflections on their Function --An Initial Sketch". The Medieval History Journal. 10 (1–2): 237–266. doi:10.1177/097194580701000209. נבדק ב-22 בספטמבר 2011. {{cite journal}}:  (עזרה)(הקישור אינו פעיל)
| רעידות אדמה באזור הלבנט |
| --- | --- | --- |
| העידן הקלאסי | רעידת האדמה באנטיוכיה ב-115 • רעידת האדמה ביהודה ב-130 • רעידות האדמה בגליל ב-363 • רעידת האדמה באנטיוכיה ב-526 • רעידת האדמה בביירות ב-551 |  |
| ימי הביניים | רעידת האדמה בגליל ב-749 • רעידת האדמה בדמשק ב-847 • רעידת האדמה בעכו ב-881 • רעידת האדמה בבקעת הירדן ב-1033 • רעידת האדמה במזרח הקרוב ב-1068 • רעידת האדמה בעמק הירדן ב-1138 • רעידת האדמה בחלב ב-1138 • רעידת האדמה בחמה ב-1157 • רעידת האדמה בסוריה ב-1170 • רעידת האדמה בסוריה ב-1202 |  |
| התקופה העות'מאנית | רעידות האדמה במזרח הקרוב ב-1759 • רעידת האדמה בירושלים ב-1834 • רעידת האדמה בגליל ב-1837 |  |
| העת המודרנית | רעידת האדמה ביריחו ב-1927 • רעידות האדמה בנפת שוף בלבנון ב-1956 • רעידת האדמה בשארם א-שייח' ב-1969 • רעידת האדמה במפרץ אילת ב-1995 • רעידת האדמה בטורקיה ב-2023 |  |
רעידת האדמה בבם

| --- | --- |

 סוג:  רעידת אדמה
 תאריך התרחשות:  26 בדצמבר 2003 
 שעה:  01:56:52 UTC
 מגניטודה:  6.6 בסולם מגניטודה לפי מומנט
 במדינות או באזורים:  מחוז כרמאן, דרום איראן
 הרוגים:  34,000
 פצועים:  200,000
 קואורדינטות:  29°00′N 58°33′E﻿ / ﻿29°N 58.55°E﻿ / 29; 58.55
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןרעידת האדמה בבם(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןרעידת האדמה בבם
 
רעידת האדמה בבם הייתה רעידת אדמה שהתרחשה ב-26 בדצמבר 2003 וגרמה ל-34,000 הרוגים. מוקדה היה בבם, אלף ק"מ מדרום לטהראן שבאיראן. בין נזקי רעידת האדמה היה מבצר תיירותי שנחרב כליל. מושל כרמאן העריך כי ברעידת האדמה נהרגו 40 אלף בני אדם.
רעידת האדמה > הנזק מרעידת האדמה

רעידת האדמה התרחשה בשעה 5:26 ביום 26 בדצמבר 2003. בהתחלה דווח על 2,000 הרוגים ולאחר מכן על 5,000 הרוגים. ארגונים מערביים העריכו שמספר ההרוגים גבוה בהרבה. בפועל התגלה כי נהרגו 26,230 בני אדם. בטלוויזיה האיראנית דיווחו על 30,000 פצועים. רעידת האדמה הרסה כ-70% מהמבנים בבם שבהם שכנו 80 אלף איש. איראן הודיעה שלא תקבל סיוע מישראל, אבל תקבל סיוע משאר מדינות העולם. 
שני בתי חולים התמוטטו. רעידת האדמה הותירה חסרי בית רבים. מושל כרמאן העריך שהיו 40 אלף הרוגים ברעידת האדמה. הרעש מוטט יותר ממחצית מבנייני העיר והנזק הקשה ביותר נגרם לעיר העתיקה, שם מבצר ששכן על צוק והיה יעד תיירותי נחרב כליל. אנשי הסהר האדום חילקו מזון לנפגעים. וכמה מדינות הגישו סיוע לאיראן כדי להתמודד עם רעידת האדמה.
הערות שוליים

↑  After 17 Years Iran Finally Announces 34,000 Died In Bam Earthquake, Iran International, ‏2020-12-26 (באנגלית)
↑  הערכה באיראן: מספר ההרוגים ברעידת האדמה בדרום המדינה יגיע ל-10,000, באתר TheMarker‏, 26 בדצמבר 2003
↑  עמית סדן, 'רקוויאם לעצי התמר המדממים':רעידת האדמה בעיר בָם ויחסי שלטון–תקשורת באיראן, ג'מאעה כ"ד, תשע"ט, עמ' 4–11
↑  איראן:20 אלף בני אם נספו ברעש האדמה, באתר ynet, 27 בדצמבר 2003
ערך זה הוא קצרמרבנושא רעידות אדמה ובנושא איראן. אתם מוזמנים לתרום לוויקיפדיה ו.
רעשי הרחוב חודרים אל הבית

| --- | --- |

 מידע כללי
 צייר:  אומברטו בוצ'וני
 תאריך יצירה:  1911
 טכניקה וחומרים:  שמן על בד
 ממדים בס"מ
 רוחב:  100.6 ס״מ 
 גובה:  100 ס״מ 
 נתונים על היצירה
 מיקום:  מוזיאון ספרנגל, הנובר
 קואורדינטות:  45°26′50″N 9°12′15″E﻿ / ﻿45.447166325472°N 9.2042028893795°E﻿ / 45.447166325472; 9.2042028893795
 
רעשי הרחוב חודרים אל הבית הוא ציור שמן על בד מאת הצייר אומברטו בוצ'וני משנת 1911, המדגים את הזרם הפוטוריסטי.
בציור נראית אישה ניצבת על המרפסת ומשקיפה לרחוב. הצופה בתמונה נמצא, כביכול, יחד אתה במרפסת וצופה איתה על המתרחש ברחוב. הציור מתאר את הרחוב, או העיר, בתהליך בנייה. האישה מתבוננת על העיר העתידית: מתוארים מבנים, סביבם פיגומים ועליהם פועלים. אופי הציור מאוד רועש, ויש בו תנועה רבה וצבעוניות.
האישה בתוך הבית מסמלת את העבר, את האישה האיטלקייה המסורתית, המביטה החוצה אל עבר העתיד, הקדמה. בכך מסמל הציור את השינוי הגדול שעובר על נשים מסורתיות. הרס העבר מתואר על ידי בוצ'וני באמצעות תיאור הבניינים כקורסים, הכול נראה כאילו נופל אל תוך תהום בה שולטים הצהוב האלים והאדום הלוהט. העתיד מוצג רוגש ודינמי. הצבעים הקרים, הקדמה, שבחוץ, חודרים אל גוף האישה כחרבות ופוצעים אותה.
בוצ'וני מבטא בציור את עמדתו הכפולה כלפי העתיד: חיובית מצד אחד, אך מצד שני מאיים על הביתיות והמשפחתיות.
בוצ'וני משתמש בציור בשתי שפות אמנותיות:
קוביזם – תורם לתחושת השבירה, החדות וחוסר היציבות.
פוביזם – תורם לתחושת הרגש באמצעות ההתנגשויות בין הצבעים.
הקומפוזיציה סגורה, מרכזית ועמוסה – מעגל אחד שנשאב פנימה. תפיסת החלל היא שטוחה יחסית, המישורים נראים זה מעל זה. פני השטח נשארים לא מעובדים, משיכות המכחול גסות, דבר התורם לתחושת הרעש שבציור.
קתדרה (נצרות)

הקתדרה של האפיפיור באפסיס של בזיליקת יוחנן הקדוש בלטראנו ברומא
קתדרה מודרנית בקתדרלת גבירתנו של המלאכים בלוס אנג'לס
קתדרה פטרי, "הכיסא של פטרוס", בבזיליקת פטרוס הקדוש ברומא, שתוכננה על ידי ברניני.
קתדרה (בלטינית: Cathedra, כיסא; במקור מיוונית: καθέδρα, מושב) היא כס הבישוף שנמצא בקתדרלה. הקתדרה היא סמל להיותו של הבישוף מורה רוחני בכנסייה הרומית-קתולית ובכנסייה האורתודוקסית. ניתן לעיתים למצוא קתדרות גם בכנסייה האנגליקנית ובכנסייה הלותרנית. המילה "קתדרה" פירושה בלטינית כס או כיסא עם מעקות לידיים, ובקונוטציה עם הקיסרות הרומית מרמזת לסמכות השמורה לקיסר. מנהג הקתדרה אומץ על ידי בישופים במאה ה-4 לספירה, במובן זה היא לפעמים נקראת "כס הבישוף" או "מושב הבישוף". כנסייה שבה יש קתדרה או מושב בישוף נקראת "כנסייה קתדרלית" (Cathedral Church) או בקיצור "קתדרלה" (Cathedral). תחום השליטה של הכנסייה בראשותו של הבישוף נקרא "דיוקסיה".
קתדרה פטרי

דוגמה טובה לקתדרה היא "ניצחון קתדרה פטרי" שתוכננה בידי ג'ובאני לורנצו ברניני ב-1657, והושלמה והותקנה בבזיליקת פטרוס הקדוש ב-1666. עוד מהמאה ה-8, כיסא עץ עתיק ניצב מעל לוח שנהב המתאר את 12 המטלות של הרקולס וחלק מסימני גלגל המזלות ונחשב לכיסא של פטרוס עצמו. למעשה, זהו כס ביזנטי העשוי מעץ שיטה מוקפת בקליפת עץ אלון ומחוזקת ברצועות ברזל. מספר טבעות סייעו לנשיאתו בזמן תהלוכות. האפיפיור אלכסנדר השביעי הזמין אצל ברניני כס שיביע מונומנט מפואר שיציג את שריד הקודש בצורה הולמת. הכס שתכנן ברניני עשוי מברונזה מצופה זהב, מקושט בעושר רב בתגליפים ומכסה את השריד קדוש. ב-17 בינואר 1666, הוא הותקן בכובד ראש מעל המזבח בבזיליקת פטרוס הקדוש בותיקן. ארבעה פסלים גדולים מגובהו של אדם של מורי הכנסייה הוצבו כעין משמר כבוד, הפסלים כוללים את אמברוזיוס, אתנאסיוס (משמאל), ואת יוחנן כריסוסטומוס ואוגוסטינוס (מימין).
ב-22 בפברואר נחגג, בהתאמה עם לוח השנה של הקדושים, פסטיבל קתדרה פטרי שחוגג את ייסוד הכנסייה ברומא ומודה לעבודתו של פטרוס.
קתדרה אוגוסטיני

קתדרה אוגוסטיני, או "כס אוגוסטינוס", מייצג את אחת מהקתדרות העתיקות ששרדו ועדיין נמצאות בשימוש. הקתדרה נקראת על שם הארכיבישוף הראשון של קנטרברי, אוגוסטינוס הקדוש מקנטרברי. הקתדרה עשויה משיש פרבק או שיש בתסדה (גווינדד) ומתוארכת למתישהו בן המאה ה-6 והמאה ה-12. אלה שטוענים בזכות תאריך מוקדם יותר מציעים שהקתדרה הייתה בשימוש בהכתרת מלכי קנט. קתדרלת קנטרברי, בה נמצאת הקתדרה, טוענת שהכיסא היה פעם חלק מריהוט המקדש של תומאס בקט לפני שפורק. מאז שנוצרה, הייתה הקתדרה מקום הכתרתם של הארכיבישופים של קנטרברי. הארכיבישוף יושב בכס שנמצא בבית המקהלה כבישוף דיוקסי, ובבית מועצת הקתדרלה כאב מנזר טיטולרי, ובקתדרה אוגוסטיני כ"פרימאט של כל אנגליה". זהו האירוע היחידי בו הקתדרה נמצאת בשימוש. קתדרה נוספת נמצאת בשימוש כאשר הארכיבישוף נוכח.
אקס קתדרה

המונח "אקס קתדרה" פירושו "מהכס" והוא משמש לציין הצהרות של האפיפיור כאשר הוא נושא דרשה בפני כל העולם הקתולי. מאחר שכס או כורסה מסמלים בנצרות את הכוח ללמד, ה"קתדרה" במקרה זה מתייחסת לסמכות ההוראה של האפיפיור כלפי כל הכנסייה ולא לכיסא ממשי כלשהו. לפי הדוגמה הרומית-קתולית הצהרות האפיפיור "אקס קתדרה" הן חסינות מטעויות. בכנסייה האנגליקנית, דרשות אפיסקופליות מותנות בסינוד, כך שהבישוף לא יכול לדרוש אקס קתדרה בדרך זאת, למרות שחלקם טוענים שכן.
מיקום

המיקום המסורתי של הקתדרה היה באפסיס, מאחורי המזבח הראשי, שהייתה עמדת השופט באפסיס של הבזיליקה הרומית, שהיוותה מודל לבזיליקות נוצריות קדומות. בימי הביניים, שבהם המזבחות הונחו קרוב לקיר האפסיס, המנהג למיקום הקתדרה באחד הצדדים (בדרך כלל שמאל) נהפך לסטנדרטי.
מיקום > כנסיות מערביות

בכנסייה הקתולית מאז ועידת הוותיקן השנייה, המזבח ניצב בחופשיות ופונה כלפי הקהל, כך שלפי תומכיו, הכומר והקהל מתפללים בדיאלוג הדדי סביב "שולחן האדון"; בקתדרלות שנבנו או חודשו אחרי הרפורמות של הוועידה השנייה, הקתדרה ממוקמת מאחורי המזבח, כמו בבזיליקות רומיות עתיקות.
בכנסייה האנגליקנית, הקתדרה ממוקמת באחד הצדדים של בית המקהלה, למרות שלפי המנהג המודרני, היא מונחת בצד ה"בשורה" של מזרח הקתדרלה, משמאל למזבח כאשר מביטים מקדימה.
מיקום > כנסיות מזרחיות

בקתדרלות אורתדוקסיות מזרחיות הקתדרה נמצאת מאחורי המזבח, עם מושבים לכמרים לצד הכס הראשי. מיקום זה נקרא "High Place" (מיקום גבוה) ומייצג את נוכחות ישו המשגיח על התפילות, אפילו כשהבישוף לא נוכח. מסיבה זו, במיקום הגבוה יש איקונין של ישו מעל כס הבישוף. הבישוף יעלה במיקום הגבוה רק בזמן ליטורגיה שמיימית, בטריסגיון (בזמנים אחרים, אם הוא יושב במקדש, מושב אחר בצד יוכן עבורו). מסיבה זו, הכתרת בישופים מתרחשת בזמן הטריסגיון, כדי שהם יוכלו לשבת במיקום הגבוה לראשונה כבישופים בזמן הליטורגיה.
בספינה הראשית יהיה כס נוסף עבור הבישוף:
במנהג האורתודוקסי היווני, הכיסא ימוקם לצד הקיר הדרומי של הכנסייה, בקלירוס (מבין בית מקהלה). בסגנון זה, הכיסא הוא אחד מהספסלים המנזריים (קתיסמטה), אך מגולף באופן עשיר יותר ונמצא בראש גרם 3 מדרגות עם חופה מעליו. בזמן הליטורגיה השמיימית, הדיאקון יעלה לכיסא ויקריא את אחת מהבשורות, כאשר הוא פונה מערבה.
במנהג האורתודוקסי הרוסי, ה"קפדרה" היא פלטפורמה ריבועית גדולה הממוקמת במרכז הספינה הראשית, עם כיסא ניתן להסרה או כס מתקפל (נקרא Faldstool) המונח עליה. סידור זה הוא שריד של מנהג הבימה (ביוונית: אמבון), שהושאל מבתי כנסת יהודיים, ועמד במרכזן של כנסיות בעת העתיקה. לעיתים, בזמן הליטורגיה, הדיאקון עומד על הפלטפורמה כשפניו מזרחה וקורא את אחת הבשורות.
שטיחי עיט או "Orlet" בדרך כלל יונחו הן במקום הגבוה והן בכס שנמצא בספינה הראשית. שטיחי העיט מסמלים את סמכות הבישוף, והוא עומד עליהם בזמן תפילות, אפילו אם הוא איננו חוגג או מעיינן. שטיח עיט נשמר ב"קפדרה" הרוסית, אפילו כאשר הכיסא איננו נמצא שם.
למרות שלהגומן (אב מנזר בנצרות האורתודוקסית) אין קתדרלה, לעיתים יש לו כס דומה, בעל סמליות דומה לסמכותו, שמור לו בקלירוס של המנזר שלו. הקתיסמה של ההגמון היא פשוטה יותר מזו של הבישוף, לעיתים נמצאת בראש גרם של 2 מדרגות בלבד וממוקמת לצד כס הבישוף.
ראו גם

מושב אפסיקופלי
בישוף
דיוקסיה
קתדרלה
רשימת קתדרלות
אדריכלות כנסיות
קתדרה אוגוסטיני בקתדרלת קנטרברי
הקתדרה של הדיוקסיה הקתולית של הונולולו ממוקמת מאחורי המזבח.
קתדרה מטרופוליטנית בכנסיית הקדוש גרגוריוס פלמאס, סלוניקי, לפי מנהג ביזנטיון.
הטירובס, קתדרת הבישוף הסטאסידיה בבזיליקה של הגיוס דמטריוס בסלוניקי.
קתדרה רוסית במרכז הספינה הראשית, הכנסייה האורתודוקסית של השילוש הקדוש.
רוברט פטנאם

| --- | --- |

 לידה:  9 בינואר 1941 (בן 83) רוצ'סטר, ארצות הברית 
 ענף מדעי:  מדע המדינה 
 מקום לימודים:  אוניברסיטת ייל  מכללת סווארת'מור 
 מוסדות:  אוניברסיטת הרווארד  אוניברסיטת מנצ'סטר  אוניברסיטת מישיגן 
 פרסים והוקרה:  Karl Deutsch Award (2018)  פרס יוהאן חיטה למדע המדינה (2006)  המדליה הלאומית למדעי הרוח (2012)  מדליית וילבור קרוס (2003)  תוכנית פולברייט  עמית האקדמיה האמריקאית לאמנויות ולמדעים  מלגת גוגנהיים 
 
רוברט דייוויד פטנאם (באנגלית: Robert David Putnam; נולד ב-9 בינואר 1941) הוא חוקר בתחום מדע המדינה ופרופסור באוניברסיטת הרווארד.
עבודתו האקדמית

פטנאם נולד ברוצ'סטר, ניו יורק, וגדל בפורט קלינטון, אוהיו. הוא עוסק במדיניות ציבורית בבית-הספר לממשל על-שם קנדי באוניברסיטת הרווארד ומלמד פוליטיקה אמריקנית, יחסים בינלאומיים, פוליטיקה השוואתית ומדיניות ציבורית. שימש ראש החוג לממשל בהרווארד, מנהל המרכז לעניינים בינלאומיים ודיקן בית הספר לממשל ע"ש קנדי.
פטנאם חיבר מאמרים וספרים רבים, בהם "משחקים באולינג לבד: הנפילה וההתחדשות של הקהילה האמריקנית" ו"עדיף ביחד: שיקום הקהילה האמריקנית".
בחיבורים אלו ובמאות פרסומים וראיונות בכלי התקשורת, הביא למרכז הדיון הציבורי את מושג ההון החברתי והצביע על ההידרדרות של הלכידות חברתית וההשתתפות האזרחית בחברה האמריקאית, וכן את חשיבותם של אמון, תחושת שותפות ומנגנונים התנדבותיים של שיתוף פעולה לרווחתן של קהילות.
פטנאם הצליח להחדיר את מושגי ההון החברתי גם לשיח של קובעי מדיניות, כך למשל הביא לשילוב מונחים אלו בדוחות הבנק העולמי. הוא שימש כיועץ מיוחד לנשיא ארצות הברית, ביל קלינטון, ומאוחר יותר גם כיועץ לראש ממשלת בריטניה, טוני בלייר.
פטנאם הוא מייסד סמינר "סאגוארו", המפגיש אנשי תאוריה עם אנשי שטח מובילים, כדי ללבן רעיונות לחיזוק הסולידריות החברתית בארצות הברית.
ספרו "לשחק באולינג לבד"

בשנת 2000 פרסם רוברט פטנאם את הספר  "לשחק באולינג לבד" ("Bowling Alone"), שעורר עניין רב בארצות הברית וברחבי העולם. פטנאם בחן בספרו מגוון של קבוצות ומוסדות חברתיים אמריקאים: מפלגות, כנסיות, מועדוני ספורט, קבוצות לריקמה בצוותא, ארגוני צדקה של מתנדבים, חוגים, ליגות חובבים, קמפיינים לקידום מטרות ציבוריות, מפגשי תרבות, וכמעט כל מוסד או מקום שבו בני אדם נפגשים ועושים משהו בצוותא (שאינו רק קניה ומכירה) נכלל בסקירה רחבה זו.
המסקנה, על פי הספר, היא כי כל המוסדות הללו, בלי יוצא מן הכלל, נמצאים בנסיגה והידלדלות. מספר המשתתפים בהם הולך ופוחת, ובכל שנה נסגרים רבים מהם, בכל רחבי ארצות-הברית. מאז שנות השבעים עוזבים האמריקאים את מרחבי הפעילות המשותפת בקצב גדל והולך.
"Bowling Alone" הביע תחזית פסימית לחברה האמריקאית. כותרת המשנה של הספר היא: "קריסתה ותחייתה של הקהילה האמריקאית". פטנאם מציג בספר קריאה נרגשת להחייאת הקהילה האמריקאית, כצעד אפשרי והכרחי לשם בנייתו מחדש של ההון החברתי המורכב מאמון, השתתפות, ויכולת ממשית של האמריקאים לעצב יחד עם קהילתם את חייהם.